Nagu me teame, on joomine väga muistne ning laialt levinud nähtus inimkonna ajaloos. Võib  öelda, et tsiviliseerumine ja joomine tekkisid ning seejärel hõlmasid inimühiskonda paralleelselt ja sünkroonselt, st samaaegselt. Alkohol on niivõrd mõjutanud inimkonda, rituaalse maailmapildi teket, ideoloogia ja religioonide kujunemist, majandust, poliitilist ajalugu, et seda ei saa ülehinnata: alkohol on teatud aspektide puhul põhjustanud progressi, kuid ka regressi, samuti on selle pärast puhkenud isegi mitmeid mässe, rahutusi, koguni sõjalisi konflikte jne. Alkoholi tarbimise traditsioonid ulatuvad  koguni eelajaloolisesse ajastusse mil Lähis-Idas hakkasid kerkima esile esimesed tsivilisatsioonikolded - muistne Sumer, Elam ja Egiptus, mis kujunesid välja juba IV eelkristliku aastatuhande viimaseks veerandiks. Üleüldse on isegi sõna alkohol" ju pärit Lähis-Idast keskaegsest araabia keelest - al-ġawl. Ja on huvitav, et kuigi tänapäeval on alkohol ametlikult keelatud paljudes islamiriikidest nagu näiteks Iraan, on see sõna ise pärit Lähis-Idast.